Legal Document

Category: 20

Text:
38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1032 της 20/29 Δεκ. 1979 (ΦΕΚ Α΄ 290) Περί επεκτάσεως των διατάξεων του Νόμ. 103/ 75, ως ούτος ετροποποιήθη και συνεπληρώθη υπό του άρθρ. 5 του Νόμ. 854/78, και επί των τακτικών υπαλλήλων του Ταμείου Ασφαλίσεως Ορθοδόξου Εφημεριακού Κλήρου Ελλάδος (Τ.Α.Κ.Ε.) Έχοντες υπ’ όψει: 1.Τας διατάξεις της παρ. β΄ του άρθρ. 3 του Νόμ. 103/75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της χώρας». 2.Τας διατάξεις της παρ. 2 του άρθρ. 5 του Νόμ. 103/1975, το οποίον προσετέθη δια της παρ. 4 του άρθρ. 5 του Νόμ. 854/78. 3.Την υπ’ αριθ. Δ3/2087/6.12.1977 κοινήν απόφασιν του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 1278/77 τ.Β΄). 4.Την γνώμην του Διοικητικού Συμβουλίου του Ταμείου Ασφαλίσεως Ορθοδόξου Εφημεριακού Κλήρου Ελλάδος, ληφθείσαν κατά την ΙΑ/ 10.11.1979 συνεδρίασιν αυτού. 5.Την υπ’ αριθ. 1249/79 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-1.Οι τακτικοί υπάλληλοι του Ταμείου Ασφαλίσεως Ορθοδόξου Εφημεριακού Κλήρου Ελλάδος (Τ.Α.Κ.Ε.), οι οποίοι τυγχάνουν ησφαλισμένοι εις τον παρά τω Ταμείω τούτω Κλάδον Αγωγής, παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Νόμ. 103/75, ως ούτος ετροποποιήθη υπό της παρ. 1 του άρθρ. 5 του Νόμ. 854/78, να λάβουν παρά του Ταμείου την προκύπτουσαν διαφοράν μεταξύ του εφ’ άπαξ βοηθήματος του Κλάδου Αρωγής του Τ.Α.Κ.Ε. και της δια του ως άνω Νόμου καθοριζομένης αποζημιώσεως. 2.Του ως άνω συμπληρωματικού εφ’ άπαξ βοηθήματος δικαιούνται, εν περιπτώσει θανάτου του υπαλλήλου διαρκούσης της υπαλληλικής σχέσεως, η χήρα και τα τέκνα αυτού, έκαστος κατά ποσοστόν του κληρονομικού δικαιώματος αυτών, εφ’όσον ο αποθανών εδικαιούτο συνταξιοδοτήσεως. Σελ. 272,10(γ) Τεύχος ΙΒ-1-1 Σελ. 140 Άρθρ.2.-Επί των αποδοχών των υπαγομένων, εις την ρύθμισιν του παρόντος, υπαλλήλων, των εχόντων συμπληρώσει 10ετή τουλάχιστον υπηρεσίαν, αι οποίαι καθορίζονται υπό του άρθρ. 2 του Νόμ. 103/75, ως τούτο αντικατεστάθη υπό της παρ. 3 του άρθρ. 5 του Νόμ. 854/78, επιβάλλεται κράτησις εκ ποσοστού 1% υπέρ του Ταμείου Ασφαλίσεως Ορθοδόξου Εφημεριακού Κλήρου Ελλάδος, εφαρμοζομένων αναλόγως και των λοιπών διατάξεων του άρθρου τούτου. ΄Αρθρ.3.-Το εν άρθρ. 1 του παρόντος Π.Δ/τος αναφερόμενον συμπληρωματικόν βοήθημα καταβάλλεται μετά πάροδον έτους από της δημοσιεύσεως του παρόντος. Άρθρ.4.-Η ισχύς του παρόντος Π.Δ/τος άρχεται από της ισχύος του Νόμ. 103/1975. 33.Η.α.38 Τ.Π.Ο.Ε.Κ.Ε. πρώην Τ.Α.Κ.Ε. 36